ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องการประกอบกิจการโทรคมนาคมประเภทการขายส่งบริการและบริการขายต่อบริการ โดยที่เป็นการสมควรกำกับดูแลการประกอบกิจการโทรคมนาคมประเภทบริการขายต่อบริการเพื่อสนับสนุนกิจการโทรคมนาคมให้เป็นไปโดยเสรีและอย่างเป็นธรรม คุ้มครองผู้ประกอบการโทรคมนาคมและส่งเสริมให้มีผู้ประกอบการโทรคมนาคมรายใหม่อันก่อให้เกิดประโยชน์สูงสุดแก่ผู้ใช้บริการโทรคมนาคมอาศัยอำนาจตามความในมาตรา๕๑ (๒) (๔) และ (๕)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ ประกอบกับมาตรา ๘ มาตรา ๑๙ และมาตรา๒๑ แห่งพระราชบัญญัติการประกอบกิจการโทรคมนาคม พ.ศ. ๒๕๔๔คณะกรรมการกิจการโทรคมนาคมแห่งชาติจึงประกาศกำหนดหลักเกณฑ์การกำกับดูแลการประกอบกิจการโทรคมนาคมประเภทการขายส่งบริการและบริการขายต่อบริการไว้ดังต่อไปนี้ข้อ๑[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๒ บรรดาประกาศ ข้อบังคับและคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนในกรณีใดที่มิได้กำหนดไว้ในประกาศนี้ให้นำประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ มาใช้บังคับ โดยอนุโลมข้อ๓ ในประกาศนี้บริการขายส่งบริการ หมายความว่าการให้บริการโทรคมนาคมโดยการให้เช่าอุปกรณ์หรือสิ่งอำนวยความสะดวกของโครงข่ายโทรคมนาคมหรือการขายบริการโทรคมนาคมให้แก่ผู้รับใบอนุญาตรายอื่นเพื่อนำไปให้บริการโทรคมนาคมในนามของผู้เช่าหรือผู้ซื้อโดยมีวัตถุประสงค์เพื่อการประกอบธุรกิจเชิงพาณิชย์บริการขายต่อบริการ หมายความว่าการให้บริการโทรคมนาคมโดยการเช่าอุปกรณ์หรือสิ่งอำนวยความสะดวกของโครงข่ายโทรคมนาคมหรือการซื้อบริการโทรคมนาคมของผู้รับใบอนุญาตรายอื่นเพื่อนำไปให้บริการโทรคมนาคมในนามของผู้เช่าหรือผู้ซื้อโดยมีวัตถุประสงค์เพื่อการประกอบธุรกิจเชิงพาณิชย์ผู้ประกอบกิจการโทรคมนาคมขายส่งบริการ หมายความว่าผู้รับใบอนุญาตให้ประกอบกิจการโทรคมนาคมประเภทขายส่งบริการผู้ประกอบกิจการโทรคมนาคมขายต่อบริการ หมายความว่าผู้รับใบอนุญาตให้ประกอบกิจการโทรคมนาคมประเภทบริการขายต่อบริการแต่ไม่รวมถึงตัวแทนจำหน่ายตัวแทนจำหน่าย หมายความว่าผู้นำบริการโทรคมนาคมจากผู้รับใบอนุญาต ไปให้บริการโทรคมนาคมแก่ผู้ใช้บริการในนามของผู้รับใบอนุญาตและมีความสัมพันธ์ในลักษณะตัวแทนหรือตัวแทนค้าต่างกับผู้รับใบอนุญาตตามประมวลกฎหมายแพ่งและพาณิชย์ผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมจากคณะกรรมการกิจการโทรคมนาคมแห่งชาติคณะกรรมการ หมายความว่า คณะกรรมการกิจการโทรคมนาคมแห่งชาติข้อ๔ผู้ใดประสงค์จะประกอบกิจการโทรคมนาคมประเภทขายส่งบริการหรือขายต่อบริการจะต้องได้รับใบอนุญาตประกอบกิจการโทรคมนาคมจากคณะกรรมการโดยผู้ขอรับใบอนุญาตจะต้องระบุให้ชัดเจนในคำขอรับใบอนุญาตว่าจะให้บริการโทรคมนาคมประเภทขายส่งบริการหรือขายต่อบริการผู้รับใบอนุญาตรายใดประสงค์จะขอเพิ่มการประกอบกิจการโทรคมนาคมประเภทขายส่งบริการหรือขายต่อบริการให้แจ้งความประสงค์ดังกล่าวเป็นหนังสือต่อคณะกรรมการก่อนเริ่มประกอบกิจการโทรคมนาคมประเภทขายส่งบริการหรือขายต่อบริการแล้วแต่กรณีและจะต้องปฏิบัติตามหลักเกณฑ์ และเงื่อนไขที่กำหนดในประกาศนี้ข้อ๕ผู้ประกอบกิจการโทรคมนาคมขายส่งบริการต้องจัดให้มีการขายส่งบริการแก่ผู้ประกอบกิจการโทรคมนาคมขายต่อบริการในบริการโทรคมนาคมตามลักษณะและประเภทอย่างหนึ่งอย่างใด ดังต่อไปนี้(๑)บริการโทรคมนาคมเพื่อสาธารณะ (Public Switched Telecommunication Services)ตามตัวอย่างประเภทบริการที่กำหนดในภาคผนวกแนบท้ายประกาศฉบับนี้(๒)บริการวงจร หรือช่องสัญญาณเช่า (Leased Circuit /Channel Services) หรือ(๓)บริการโทรคมนาคมที่คณะกรรมการประกาศกำหนดเพิ่มเติมกรณีการประกอบกิจการโทรคมนาคมตามวรรคหนึ่งหากมีการใช้คลื่นความถี่ผู้ประกอบกิจการโทรคมนาคมขายต่อบริการจะต้องปฏิบัติตามหลักเกณฑ์ เงื่อนไขและวิธีการเกี่ยวกับการจัดสรรคลื่นความถี่หรือการใช้คลื่นความถี่ที่คณะกรรมการกำหนดด้วยข้อ๖ผู้ประกอบกิจการโทรคมนาคมขายส่งบริการต้องจัดให้มีการขายส่งบริการแก่ผู้ประกอบกิจการโทรคมนาคมขายต่อบริการอย่างเป็นธรรม สมเหตุสมผล ไม่เลือกปฏิบัติแบ่งแยกหรือกีดกันระหว่างผู้ประกอบกิจการโทรคมนาคมขายต่อบริการทุกรายและตัวแทนจำหน่ายของตนข้อ๗ผู้ประกอบกิจการโทรคมนาคมขายส่งบริการอาจปฏิเสธการขายส่งบริการได้เฉพาะในกรณีต่อไปนี้(๑)อุปกรณ์หรือสิ่งอำนวยความสะดวกของโครงข่ายโทรคมนาคมที่มีอยู่ไม่เพียงพอแก่การให้บริการของผู้ประกอบกิจการโทรคมนาคมขายต่อบริการ(๒)การบริการขายต่อบริการมีปัญหาทางเทคนิคที่อาจก่อให้เกิดการรบกวนกิจการโทรคมนาคมหรือเป็นเหตุขัดขวางการโทรคมนาคม(๓)กรณีอื่นตามที่คณะกรรมการประกาศกำหนดให้ผู้ประกอบกิจการโทรคมนาคมขายส่งบริการที่ปฏิเสธไม่ขายส่งบริการตามวรรคหนึ่งมีหน้าที่ต้องแจ้งให้ผู้ประกอบกิจการโทรคมนาคมขายต่อบริการและคณะกรรมการทราบเป็นหนังสือภายในสิบห้าวันนับแต่วันที่ได้รับการร้องขอให้จัดให้มีการขายส่งบริการพร้อมเหตุผลแห่งการปฏิเสธนั้นข้อ๘ผู้ประกอบกิจการโทรคมนาคมขายส่งบริการที่ถูกร้องเรียนหรือถูกกล่าวหาว่าไม่ปฏิบัติตามที่กำหนดในข้อ๖ หรือปฏิเสธไม่จัดให้มีการขายส่งบริการตามข้อ ๗มีภาระการพิสูจน์ว่าได้ปฏิบัติตามที่กำหนดในข้อ ๖ หรือเหตุแห่งการปฏิเสธตามข้อ ๗หมวด ๑การเจรจาและการทำสัญญาการบริการขายต่อบริการ ข้อ๙ในกรณีที่ผู้ประกอบกิจการโทรคมนาคมขายส่งบริการรายใดจัดทำข้อเสนอบริการขายต่อบริการเพื่อใช้ในการเจรจาสัญญาและเงื่อนไขเกี่ยวกับการขายส่งบริการ ให้นำหลักเกณฑ์เงื่อนไข และวิธีการที่คณะกรรมการกำหนดเกี่ยวกับการใช้และเชื่อมต่อโครงข่ายโทรคมนาคมมาใช้บังคับโดยอนุโลมข้อ๑๐ผู้ประกอบกิจการโทรคมนาคมขายส่งบริการและผู้ประกอบกิจการโทรคมนาคมขายต่อบริการจะต้องเจรจาเกี่ยวกับสัญญาและเงื่อนไขเกี่ยวกับการขายส่งบริการให้แล้วเสร็จภายในสี่สิบห้าวันนับแต่วันที่ผู้ประกอบกิจการโทรคมนาคมขายส่งบริการได้รับหนังสือแจ้งความประสงค์ขอเช่าอุปกรณ์หรือสิ่งอำนวยความสะดวกของโครงข่ายโทรคมนาคมหรือขอซื้อบริการโทรคมนาคมจากผู้ประกอบกิจการโทรคมนาคมขายต่อบริการข้อ๑๑ในกรณีที่ผู้ประกอบกิจการโทรคมนาคมทั้งสองฝ่ายไม่สามารถตกลงกันได้ภายในระยะเวลาที่กำหนดในข้อ๑๐ คู่กรณีมีสิทธิร้องขอให้คณะกรรมการวินิจฉัยชี้ขาด โดยยื่นคำร้องเป็นหนังสือพร้อมรายละเอียดข้อเท็จจริง และหลักฐานต่าง ๆที่เกี่ยวข้องต่อคณะกรรมการภายในสิบห้าวันนับแต่วันครบกำหนดระยะเวลาตามข้อ ๑๐คณะกรรมการอาจมอบหมายให้คณะกรรมการวินิจฉัยข้อพิพาทตามประกาศคณะกรรมการว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙เป็นผู้พิจารณาเสนอความเห็นประกอบการพิจารณาก็ได้ในระหว่างการพิจารณาวินิจฉัยข้อพิพาทตามวรรคหนึ่งหากมีความจำเป็น หรือเพื่อคุ้มครองประโยชน์ของผู้ใช้บริการ คณะกรรมการมีอำนาจสั่งให้ผู้ประกอบกิจการโทรคมนาคมขายส่งบริการจัดให้มีการขายส่งบริการแก่ผู้ประกอบกิจการโทรคมนาคมขายต่อบริการไปพลางก่อนภายใต้เงื่อนไขที่คณะกรรมการกำหนดข้อ๑๒ผู้ประกอบกิจการโทรคมนาคมขายส่งบริการมีหน้าที่ต้องจัดให้มีและให้ข้อมูลที่จำเป็นอย่างถูกต้องและเพียงพอแก่ผู้ประกอบกิจการโทรคมนาคมขายต่อบริการภายในสิบห้าวันนับแต่เริ่มต้นการเจรจาสัญญาและเงื่อนไขเกี่ยวกับการบริการขายต่อบริการเมื่อได้รับการร้องขอข้อมูลที่จำเป็นเพิ่มเติมสำหรับการขายส่งบริการจากผู้ประกอบกิจการโทรคมนาคมขายต่อบริการผู้ประกอบกิจการโทรคมนาคมขายส่งบริการรายนั้นมีหน้าที่ต้องให้ข้อมูลดังกล่าวภายในสิบห้าวันนับตั้งแต่วันที่ได้รับการร้องขอการให้ข้อมูลตามวรรคหนึ่งและวรรคสองผู้ประกอบกิจการโทรคมนาคมขายส่งบริการอาจเรียกเก็บค่าใช้จ่ายเท่าที่จำเป็นจากผู้ประกอบกิจการโทรคมนาคมขายต่อบริการหรืออาจกำหนดให้ผู้ประกอบกิจการโทรคมนาคมขายต่อบริการมีมาตรการเก็บรักษาความลับได้เท่าที่จำเป็นและสมเหตุสมผลอันเป็นที่ยอมรับกันโดยทั่วไปในทางธุรกิจก็ได้ข้อ๑๓ผู้ประกอบกิจการโทรคมนาคมขายส่งบริการและผู้ประกอบกิจการโทรคมนาคมขายต่อบริการจะต้องใช้ข้อมูลที่ได้จากการเจรจาสัญญาหรือเงื่อนไขเกี่ยวกับการขายส่งบริการเพื่อประโยชน์ในการขายส่งบริการเท่านั้นและต้องไม่ใช้ข้อมูลดังกล่าวเพื่อให้เกิดความได้เปรียบอันจะทำให้เกิดการแข่งขันที่ไม่เป็นธรรมรวมทั้งต้องไม่เปิดเผยข้อมูลดังกล่าวแก่บุคคลอื่นโดยมิได้รับอนุญาตจากผู้เป็นเจ้าของเว้นแต่เป็นกรณีที่กฎหมายอนุญาตหรือคณะกรรมการประกาศกำหนดข้อ๑๔สัญญาและเงื่อนไขเกี่ยวกับการขายส่งบริการอย่างน้อยจะต้องมีข้อกำหนดเกี่ยวกับเรื่องดังต่อไปนี้(๑)สิทธิ หน้าที่ และความรับผิดชอบของคู่สัญญาที่ชัดเจนและเป็นธรรม(๒)เทคนิคหรือสาระที่สำคัญเกี่ยวกับโครงข่ายหรือบริการโทรคมนาคมที่จะใช้ในการประกอบกิจการ(๓)ค่าตอบแทนการขายส่งบริการ(๔)มาตรฐานและคุณภาพการขายส่งบริการ(๕)การใช้ การเก็บรักษาหรือมาตรการคุ้มครองข้อมูลในการให้และรับการขายส่งบริการที่เป็นธรรม(๖)ข้อกำหนดอันมีลักษณะไม่เป็นการเลือกปฏิบัติ แบ่งแยก กีดกันหรือไม่เป็นธรรมแก่คู่สัญญาฝ่ายใดฝ่ายหนึ่ง(๗)ข้อกำหนดอันมีลักษณะไม่เป็นการบังคับโดยทางตรงหรือโดยทางอ้อมอย่างไม่เป็นธรรมให้คู่สัญญาฝ่ายใดฝ่ายหนึ่งต้องจำกัดการบริการหรือต้องจำกัดโอกาสในการเลือกการได้ การให้หรือการรับบริการจากบุคคลอื่น(๘)ข้อกำหนดอันไม่เป็นการผูกขาด ลดหรือจำกัดการแข่งขันในการประกอบกิจการของคู่สัญญาหรือบุคคลภายนอกทั้งนี้คู่สัญญาจะกำหนดระยะเวลาการขายส่งบริการเกินอายุใบอนุญาตที่เหลืออยู่ของผู้ประกอบกิจการประเภทขายส่งบริการมิได้ข้อ๑๕ให้ผู้ประกอบกิจการโทรคมนาคมขายส่งบริการจัดส่งสำเนาสัญญาและเงื่อนไขเกี่ยวกับการขายส่งบริการให้แก่คณะกรรมการภายในสิบวันนับแต่วันที่คู่สัญญาได้ลงนามในสัญญาและเงื่อนไขเกี่ยวกับการขายส่งบริการข้อ๑๖ในกรณีที่คณะกรรมการเห็นว่าสัญญาและเงื่อนไขเกี่ยวกับการขายส่งบริการไม่เป็นไปตามที่กำหนดไว้ในข้อ ๑๔ หรือขัดต่อกฎหมายคณะกรรมการอาจสั่งให้ดำเนินการแก้ไขภายในระยะเวลาที่กำหนดข้อ๑๗ผู้ประกอบกิจการโทรคมนาคมขายส่งบริการต้องเปิดเผยสัญญาและเงื่อนไขเกี่ยวกับการขายส่งบริการเป็นการทั่วไปตามหลักเกณฑ์และวิธีการที่คณะกรรมการกำหนดข้อ๑๘ การยกเลิกหรือแก้ไขเปลี่ยนแปลงสัญญาหรือเงื่อนไขเกี่ยวกับการขายส่งบริการหรือระงับการขายส่งบริการ หรือลดคุณภาพของการขายส่งบริการผู้ประกอบกิจการโทรคมนาคมขายส่งบริการต้องแจ้งให้คณะกรรมการทราบล่วงหน้าไม่น้อยกว่าสามสิบวันพร้อมเหตุผลและหลักฐานประกอบเพื่อป้องกันความเสียหายต่อประโยชน์สาธารณะหรือเพื่อคุ้มครองผู้ใช้บริการ คณะกรรมการอาจกำหนดเงื่อนไขหรือมาตรการใด ๆในการดำเนินการตามวรรคหนึ่ง ให้ผู้ประกอบกิจการโทรคมนาคมขายส่งบริการหรือผู้ประกอบกิจการโทรคมนาคมขายต่อบริการต้องปฏิบัติด้วยก็ได้หมวด ๒สิทธิและหน้าที่ของผู้ประกอบกิจการโทรคมนาคมขายส่งบริการ ข้อ๑๙ผู้ประกอบกิจการโทรคมนาคมขายส่งบริการต้องไม่กระทำการใดๆอันเป็นเหตุให้การขายต่อบริการของผู้ประกอบกิจการโทรคมนาคมขายต่อบริการไม่สามารถใช้งานได้ตามปกติและต้องไม่ก่อให้เกิดการรบกวนกิจการโทรคมนาคม หรืออาจก่อให้เกิดเหตุขัดขวางการโทรคมนาคมข้อ๒๐ผู้ประกอบกิจการโทรคมนาคมขายส่งบริการจะต้องขายส่งบริการตามมาตรฐานและคุณภาพที่กำหนดไว้ในสัญญาและเงื่อนไขเกี่ยวกับการขายส่งบริการและต้องไม่ต่ำกว่าที่จัดให้แก่ตัวแทนจำหน่ายหรือผู้ใช้บริการของตนข้อ๒๑ เมื่อได้รับการร้องขอผู้ประกอบกิจการโทรคมนาคมขายส่งบริการมีหน้าที่ต้องจัดให้มีการเข้าถึงเพื่อใช้ทรัพยากรโทรคมนาคมโครงสร้างพื้นฐานโครงข่าย และสิ่งอำนวยความสะดวกที่จำเป็นสำหรับการขายต่อบริการเพื่อให้ผู้ประกอบกิจการโทรคมนาคมขายต่อบริการสามารถให้บริการได้อย่างมีประสิทธิภาพทั้งนี้ ตามเงื่อนไขและวิธีการที่กำหนดในสัญญาและเงื่อนไขการขายส่งบริการแต่ต้องไม่ขัดหรือแย้งกับหลักเกณฑ์ เงื่อนไข และวิธีการที่คณะกรรมการกำหนดข้อ๒๒ หากผู้ประกอบกิจการโทรคมนาคมขายต่อบริการต้องการขอใช้สถานที่หรือพื้นที่สำหรับการติดตั้งอุปกรณ์ที่จำเป็นสำหรับการให้บริการของตนผู้ประกอบกิจการโทรคมนาคมขายต่อบริการต้องแจ้งความประสงค์และรายละเอียดที่จำเป็นอย่างชัดเจนเป็นหนังสือแก่ผู้ประกอบกิจการโทรคมนาคมขายส่งบริการผู้ประกอบกิจการโทรคมนาคมขายส่งบริการต้องจัดหาสถานที่หรือพื้นที่สำหรับการติดตั้งอุปกรณ์ที่จำเป็นสำหรับการให้บริการตามที่ผู้ประกอบกิจการโทรคมนาคมขายต่อบริการร้องขอโดยแจ้งความประสงค์และรายละเอียดที่จำเป็นอย่างชัดเจนเป็นหนังสือแก่ผู้ประกอบกิจการโทรคมนาคมขายส่งบริการโดยมิชักช้าและต้องมีเงื่อนไขที่สมเหตุสมผล ไม่เลือกปฏิบัติ โปร่งใสและเรียกเก็บค่าตอบแทนหรือค่าบริการที่อิงต้นทุน (cost-based basis)ในกรณีที่ผู้ประกอบกิจการโทรคมนาคมขายส่งบริการไม่สามารถจัดหาสถานที่หรือพื้นที่ตามที่ผู้ประกอบกิจการโทรคมนาคมขายต่อบริการร้องขอได้เนื่องจากเหตุผลทางเทคนิค หรือข้อจำกัดด้านพื้นที่ผู้ประกอบกิจการโทรคมนาคมขายส่งบริการต้องจัดหาพื้นที่อื่นซึ่งเป็นที่ยอมรับร่วมกันหรือจัดให้มีมาตรการอื่น เพื่อให้ติดตั้งอุปกรณ์และให้บริการต่อได้โดยมิชักช้าโดยไม่ก่อให้เกิดภาระแก่ผู้ประกอบกิจการโทรคมนาคมขายต่อบริการเกินสมควรข้อ๒๓ผู้ประกอบกิจการโทรคมนาคมขายส่งบริการมีหน้าที่ต้องจัดหาเลขหมายโทรคมนาคมให้แก่ผู้ประกอบกิจการโทรคมนาคมขายต่อบริการในกรณีที่ได้รับการร้องขอจากผู้ประกอบกิจการโทรคมนาคมขายต่อบริการผู้ประกอบกิจการโทรคมนาคมขายส่งบริการจะเรียกเก็บค่าตอบแทนในการจัดหาเลขหมายโทรคมนาคมจากผู้ประกอบกิจการโทรคมนาคมขายต่อบริการตามวรรคหนึ่งเกินอัตราค่าธรรมเนียมเลขหมายโทรคมนาคมที่คณะกรรมการเรียกเก็บจากตนไม่ได้ข้อ๒๔ หลักเกณฑ์ เงื่อนไขและวิธีการเกี่ยวกับการเรียกเก็บค่าตอบแทนการขายส่งบริการให้เป็นไปตามที่กำหนดไว้ในสัญญาและเงื่อนไขการขายส่งบริการเว้นแต่คณะกรรมการจะกำหนดเป็นอย่างอื่นค่าตอบแทนการขายส่งบริการจะต้องเป็นอัตราสะท้อนต้นทุน(cost-orientedbasis) มีความโปร่งใส เป็นธรรมและไม่เลือกปฏิบัติระหว่างผู้ประกอบกิจการโทรคมนาคมขายต่อบริการทุกรายและต้องมีความเท่าเทียมกันในระหว่างผู้ประกอบกิจการโทรคมนาคมขายต่อบริการกับตัวแทนจำหน่ายของตนข้อ๒๕ให้ผู้ประกอบกิจการโทรคมนาคมขายส่งบริการทำรายงานสรุปข้อมูลเกี่ยวกับการขายส่งบริการส่งให้แก่คณะกรรมการภายในเดือนมกราคมของทุกปีดังต่อไปนี้(๑)รายงานข้อมูลปริมาณการขายส่งบริการ(๒)จำนวนและความถี่ของปัญหาทางเทคนิคที่เกิดขึ้นในการขายส่งบริการ(๓)จำนวนครั้งและความถี่ของเหตุการณ์ที่ไม่สามารถทำให้มีการขายส่งบริการได้(๔)ข้อมูลอื่นที่คณะกรรมการเห็นสมควรหมวด ๓สิทธิและหน้าที่ของผู้ประกอบกิจการโทรคมนาคมขายต่อบริการ ข้อ๒๖ ผู้ประกอบกิจการโทรคมนาคมขายต่อบริการมีสิทธิหน้าที่ ความรับผิดตามกฎหมายและสัญญาต่อผู้ใช้บริการของตนโดยตรง จะปฏิเสธหน้าที่ความรับผิดหรือกล่าวอ้างว่าเป็นหน้าที่หรือความรับผิดของผู้ประกอบกิจการโทรคมนาคมขายส่งบริการมิได้ผู้ใช้บริการที่ได้รับความเดือดร้อนเสียหายอันเนื่องมาแต่การให้บริการโทรคมนาคมของผู้ประกอบกิจการโทรคมนาคมขายต่อบริการผู้ใช้บริการรายนั้นมีสิทธิเรียกร้องค่าเสียหายจากผู้ประกอบกิจการโทรคมนาคมขายต่อบริการตามวรรคหนึ่งหรือจากผู้ประกอบกิจการโทรคมนาคมขายส่งบริการโดยตรงก็ได้หากพิสูจน์ได้ว่าความเดือดร้อนเสียหายเป็นผลจากการให้บริการของผู้ประกอบกิจการโทรคมนาคมขายส่งบริการข้อ๒๗ผู้ประกอบกิจการโทรคมนาคมขายต่อบริการมีหน้าที่ต้องให้บริการโทรคมนาคมตามมาตรฐานและคุณภาพการให้บริการตามที่ได้โฆษณายืนยันไว้ผู้ประกอบกิจการโทรคมนาคมขายต่อบริการรายใดได้กล่าวอ้างรับรองหรือโฆษณายืนยันมาตรฐานและคุณภาพการให้บริการโทรคมนาคมของผู้ประกอบกิจการโทรคมนาคมขายส่งบริการต่อผู้ใช้บริการของตนให้ถือว่าผู้ประกอบกิจการโทรคมนาคมขายต่อบริการรายนั้นได้โฆษณายืนยันมาตรฐานคุณภาพการให้บริการโทรคมนาคมตามวรรคหนึ่งแล้วหมวด ๔การกำกับดูแล ข้อ๒๘ในกรณีที่มีข้อพิพาทเกิดขึ้นเกี่ยวกับการขายส่งบริการคู่สัญญาอาจร้องขอให้คณะกรรมการพิจารณาวินิจฉัยชี้ขาดข้อพิพาทนั้นก็ได้การพิจารณาวินิจฉัยชี้ขาดคณะกรรมการอาจมอบหมายให้คณะกรรมการวินิจฉัยข้อพิพาทตามประกาศคณะกรรมการว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙เป็นผู้วินิจฉัยข้อพิพาทก็ได้ข้อ๒๙ คณะกรรมการมีอำนาจสั่งให้พัก หยุดหรือยกเลิกการขายส่งบริการก็ได้หรืออาจกำหนดเงื่อนไขอย่างหนึ่งอย่างใดเป็นการเฉพาะ ในกรณีดังต่อไปนี้(๑)การขายส่งบริการมีปัญหาทางเทคนิคที่อาจก่อให้เกิดการรบกวนกิจการโทรคมนาคมหรือเป็นเหตุขัดขวางการโทรคมนาคม(๒)ผู้รับใบอนุญาตประกอบกิจการ หรือให้บริการโดยมิชอบ หรือขัดต่อกฎหมายหรือในกิจการที่มิได้รับอนุญาตจากคณะกรรมการ(๓)กรณีอื่นตามที่คณะกรรมการประกาศกำหนดข้อ๓๐เพื่อสนับสนุนและส่งเสริมให้มีการลงทุนและพัฒนากิจการโทรคมนาคมหรือเพื่อให้ผู้รับใบอนุญาตรายใหม่สามารถแข่งขันได้อย่างมีประสิทธิภาพ เสมอภาคและเป็นธรรมคณะกรรมการอาจยกเว้นการนำหลักเกณฑ์ เงื่อนไขหรือวิธีการส่วนหนึ่งส่วนใดหรือทั้งหมดตามประกาศนี้มาใช้บังคับกับผู้รับใบอนุญาตรายใหม่ได้ภายในระยะเวลาที่กำหนดก็ได้คณะกรรมการอาจกำหนดเงื่อนไขหรือข้อจำกัดอื่นเป็นการเฉพาะเพื่อใช้บังคับกับผู้รับใบอนุญาตรายใหม่ที่ได้รับการยกเว้นตามประกาศนี้เป็นการชั่วคราวก็ได้ข้อ๓๑ผู้รับใบอนุญาตที่ประกอบกิจการโทรคมนาคมอยู่ก่อนวันที่ประกาศนี้มีผลใช้บังคับและไม่สามารถปฏิบัติตามหลักเกณฑ์และวิธีการข้อหนึ่งข้อใดในประกาศนี้ได้ผู้รับใบอนุญาตรายนั้นอาจยื่นคำร้องขอผ่อนผันเป็นหนังสือพร้อมเหตุผลและหลักฐานประกอบโดยละเอียดต่อคณะกรรมการคณะกรรมการอาจสั่งให้ผู้รับใบอนุญาตที่ขอผ่อนผันตามวรรคหนึ่งต้องจัดให้มีการรับฟังความคิดเห็นจากผู้รับใบอนุญาตรายอื่นที่เกี่ยวข้องตามเงื่อนไขที่คณะกรรมการกำหนดเพื่อประกอบการพิจารณาของคณะกรรมการก็ได้ในกรณีที่เห็นสมควรอนุญาตให้ผ่อนผันเป็นการชั่วคราวคณะกรรมการอาจกำหนดเงื่อนไขหรือมาตรการอื่นใดเพื่อคุ้มครองประโยชน์สาธารณะและผู้ใช้บริการก็ได้ข้อ๓๒ การประกอบกิจการโทรคมนาคมประเภทขายต่อบริการบางลักษณะหรือประเภทคณะกรรมการอาจกำหนดหลักเกณฑ์และวิธีการอนุญาตเป็นการเฉพาะก็ได้ข้อ๓๓ผู้รับใบอนุญาตที่ดำเนินการให้บริการขายส่งบริการหรือขายต่อบริการอยู่ก่อนวันที่ประกาศนี้ใช้บังคับและประสงค์จะประกอบกิจการโทรคมนาคมประเภทดังกล่าวต่อไปให้แจ้งเป็นหนังสือต่อคณะกรรมการเพื่อทราบภายในสามสิบวันนับแต่วันที่ประกาศนี้ใช้บังคับและให้ประกอบกิจการโทรคมนาคมประเภทขายส่งบริการ หรือขายต่อบริการต่อไปได้จนกว่าคณะกรรมการจะสั่งเป็นอย่างอื่นเมื่อผู้รับใบอนุญาตได้ดำเนินการตามวรรคหนึ่งแล้วให้มีสิทธิประกอบกิจการโทรคมนาคมประเภทดังกล่าวต่อไปภายในอายุใบอนุญาตที่เหลืออยู่ในกรณีเช่นว่านี้ คณะกรรมการจะกำหนดเงื่อนไขให้ผู้รับใบอนุญาตต้องปฏิบัติด้วยก็ได้ข้อ๓๔การประกอบกิจการโทรคมนาคมของผู้ที่ได้รับอนุญาต สัมปทานหรือสัญญาอยู่ก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ใช้บังคับ ต้องอยู่ภายใต้หลักเกณฑ์และเงื่อนไขตามประกาศนี้บนพื้นฐานของหลักการการแข่งขันโดยเสรีและอย่างเป็นธรรมในการนี้ให้ถือว่าผู้นั้นมีสิทธิหน้าที่ และความรับผิดเช่นเดียวกับผู้รับใบอนุญาตตามกฎหมายด้วยประกาศ ณ วันที่ ๑๒ธันวาคม พ.ศ. ๒๕๔๙พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.ภาคผนวก ตัวอย่างประเภทบริการโทรคมนาคมเพื่อสาธารณะ (Public SwitchedTelecommunication Services)(ดูข้อมูลจากภาพกฎหมาย)วัชศักดิ์/ผู้จัดทำ๙ มกราคม ๒๕๔๐วิภา/ปรับปรุง๒๑ มิถุนายน ๒๕๕๙วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๓/ตอนพิเศษ ๑๓๖ ง/หน้า ๓๓/๒๙ ธันวาคม ๒๕๔๙